O‘zbekistonlik hakamlar Fors Ko‘rfazi Kubogi bahslarini boshqaradi

FIFA referisi Valentin Kovalenko boshchiligidagi o‘zbekistonlik hakamlar brigadasi shu kunlarda Saudiya Arabistoni mezbonlik qilayotgan Fors Ko‘rfazi Kubogi bahslariga taklif etildi, deb xabar bermoqda O‘zbekiston Futbol Federatsiyasi.

Valentin Kovalenko boshchiligidagi brigada Fors Ko‘rfazi Kubogi bahslarini boshqarish uchun 19-noyabr kuni Saudiya Arabistoni poytaxti Ar-Riyod shahriga uchib ketdi. Taklifga ko‘ra, Kovalenko brigadasi 26-noyabrga qadar Saudiya Arabistonida bo‘ladi va ushbu musobaqa o‘yinlarini boshqaradi.
Ma’lumot o‘rnida, mazkur musobaqada Kovalenkoga qanotlarda o‘zbekistonlik FIFA laynsmenlari Ma’mur Saidqosimov va Alisher Usmonov yordam beradi.